Plan- og bygningsetaten i Bergen kommune presenterte mandag morgen sine forslag til utbyggingen av bybanen til Fyllingsdalen.

Presentasjonen omfatter en ny bybanelinje på rundt 10 kilometer. Linjen starter fra sentrum der den skal koble seg på den allerede eksisterende linjen bak Bystasjonen. Banen vil ta omlag 20 minutt fra sentrum til Spelhaugen.

Utbygging av traseen vil koste minst 6,2 milliarder kroner. De mener at maksimal kostnadsendring begge veier er 20 prosent.

Dette er altså fagetaten anbefalte trasé:

Det er planlagt sykkevei langs bybanetraseen hele veien. Bortsett fra mellom Minde og Møllendal. Der vil syklistene bruke dagens Kronstadtunnel.

Traseen starter i Kaigaten utenfor Gulating og har stopp ved Bygarasjen. Traseen skal gå videre i parken langs Store Lungegårdsvann.

Parken må flyttes

Denne parken skal reetableres i vannet med utfyllinger når bybanen er på plass.

– Det er en forutsetning, sier plandirektør Mette Svanes.

Les også: Det vil koste 360 millioner for bystranden

I Møllendal er det alternativer som skal på høring. Den nordre traseen, som er trolig mest skånsom for bebyggelsen i Fløen, har usikre grunnforhold. Her kan det i verste fall gå med tre hus, men dette vet ikke planleggerne ennå.

Ni stopp til Fyllingsdalen Kaigaten

Lungegårdskaien

Møllendal

Haukeland sykehus

Kronstad

Kanalveien

Kristianborg

Oasen

Spelhaugen

Sjekk bildeserien:

– Vi har muligheten for å se om vi kan beholde de tre husene det er snakk om, men vi vet ikke, sier bybaneplanlegger Solveig Mathiesen.



Den andre linjen er teknisk gjennomførbar, men vil kreve 12 boliger, og oppgraving av parsellhagen i Fløen.

– Man kan reetablere dette når bybanen er ferdig, men klart dette er dramatisk i anleggsfasen, sier Svanes.

Traseen som vil kreve 12 boliger vil kunne dra selve bybanestoppet 50 meter nærmere den nye Kunsthøyskolen. Inntrykket BA fikk på møtet med planetaten var at de 50 metrene ikke var et stort tema.

Her er traseen, følg gul linje:

Stopp 30 meter under bakken

Fra Fløen til Haukeland vil banen svinge seg i fjell og stoppe cirka 30 meter under bakken. Det blir to utganger til dette stoppet, et like utenfor det nye barnesykehuset, og en utgang mot Helsehuset i Ulriksdal 1.

Selve hallen under bakken er 22 meter bred, 80 meter lang og 12 meter høy.

Kostnadsoverlaget på hallen ligger på 350-370 millioner kroner.

På Kronstad er det stopp ved krysset inn mot Haukelandshallen. På Minde er det ganske mange «utfordringer». Blant annet må sykkelstien skyves på en side for å forhindre riving av Tine meieri. Dette er dog midlertidig.

De er også avhengig av at Jernbaneverket flytter fra Minde til byen.

Les også: Forskutterer 50 millioner kroner til Bybanen til Fyllingsdalen



Bybanen går videre langs Minde med stopp på Kristianborg. Der går den inn i Løvstakken i en 2,9 kilometer lang tunnel til Oasen.

– Er dere sikre på at folk tar Bybanen fra Fyllingsdalen til sentrum?

– Ja, det ligger inne i våre modeller. Det er planlagt mye utbygging på Minde og på Spelhaugen, så fremover i tid vil det være en kjempeinvestering for byen, sier bybaneplanlegger Mathiesen.

Innvendingen er nemlig at bussene går like fort fra Oasen til sentrum som det bybanen vil gjøre, minst.

Kommer opp på baksiden av Oasen

De vil også bygge en sykkeltunnel langs bybanetunnelen. Men denne sykkeltunnelene vil også kunne bli en «minimumsløsning» som bare er en rømningstunnel for bybanen.

Valg av løsning handler om pris, og skal nok bli et emne for politikerne.

I Fyllingsdalen kommer bybanen opp på baksiden av Oasen og i bro over Folke Bernadottes vei.

– Dialogen med kjøpesenteret har vært veldig god, sier Mathiesen.

Siste stopp er tenkt på Spelhaugen. Der er det i dag industri og mange tomme og brakke tomter. Her forventer byplanleggerne en stor byutvikling med mange mye boliger.

Løsningen som velges i Fylllingsdalen gjør det enklere å komme seg videre til Loddefjord.

Reguleringsplanarbeidet for Bybanen fra sentrum til Fyllingsdalen ble startet opp i november 2014.

Planen som fagetaten nå legger frem for byrådet skal på høring over nyttår. Håpet er å vedta en reguleringsplan for bybanen vestover sommeren 2017.

BA kommer tilbake med mer.

Les også: Slik mener fagfolkene at Bybanen til Fyllingsdalen bør bli